# **DECIZIA ETAPEI DE ÎNCADRARE**

## Nr. număr din 17.07.2017

(Proiect)

Ca urmare a solicitării de emitere a acordului de mediu adresate de **SOCIETATEA DE DISTRIBUȚIE A ENERGIEI ELECTRICE TRANSILVANIA NORD SA CLUJ- NAPOCA SUCURSALA DE DISTRIBUȚIE A ENERGIEI ELECTRICE ZALĂU**, cu sediul în Str. B-dul MIHAI VITEAZUL, Nr. 79, Zalău , Judetul Sălaj, , înregistrată la APM Salaj cu nr. 3297/06.06.2017, în baza:

**Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;

**Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 17.07.2017, că proiectul: **Normalizare nivel de tensiune ȋn localitatea Marca, Judeţul Sălaj** propus a fi amplasat în com. Marca, sat Marca , jud. Sălaj, **nu se supune evaluării impactului asupra** **mediului şi nu se supune evaluării adecvate**.

 Justificarea prezentei decizii:

Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

 a) Proiectul se încadrează în prevederile Hotărârii Guvernului nr. 445/2009, anexa nr. 2, pct. 13, lit. a) – orice modificări sau extinderi, altele decât cele prevăzute la pct. 22 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau a fi în curs de a fi executate, care pot avea efecte semnificative negative asupra mediului;

 b) Caracteristicile proiectului:

b1) Mărimea proiectului:

Prin proiect se propune realizarea următoarelor lucrări:

Se va monta un post nou de transformare aerian 20/0,4 kV, PTA 4 Marca nou de 63 kVA cu pierderi reduse;

 Se vor monta doua separatoare clasice, descărcătoare 24 kV și finale de cablu: pe stâlpul nr. 19/3 și pe stâlpul pe care se montează noul post aerian;

Se va realiza un traseu nou de cablu subteran de medie tensiune (LES 20 kV) de tip A2XS2Y 3x1x35 mmp, în lungime de 1200 de m, pe domeniu public;

Se vor înlocui conductoarele electrice de joasă tensiune cu conductoare izolate de tip TA2X50+3x35+16 mmp în lungime de 3218 m;

Datorită stării de uzură a stâlpilor și faptul că mulți dintre ei au ancorele rupte, se vor înlocui stâlpii uzați cu stâlpi noi de beton, vibrați de tip SE4 și SE10: 42 buc.;

- Grupurile de măsură care au rămas în interiorul locuințelor, se vor scoate în afară și se vor monta pe fațadele imobilelor: 48 buc.;

- Firidele metalice de la Mănăstire, PTA Carieră, Cămin Cultural, Restaurant, Poliție, se vor înlocui cu firide noi de tip BMPM pentru monofazat sau BMPT pentru trifazat.

b2) cumularea cu alte proiecte: - nu este cazul;

b3) utilizarea resurselor naturale: - nu este cazul;

b4) apele uzate rezultate: - nu este cazul;

b5) producţia de deşeuri: conform Legii nr. 211/2011 (r1), privind regimul deşeurilor: - în perioada de execuţie a proiectului vor rezulta deşeuri care, vor fi colectate selectiv și se vor valorifica/elimina numai prin operatori economici autorizați;

Lucrări necesare organizării de șantier: - Organizarea de șantier va fi centralizată la sediul Contractorului. În zona liniei va fi amenajat un sediu de lot, de preferință în centrul de greutate al lucrărilor;

După încheierea lucrărilor, contractantul va înlătura toate materialele rămase, terenul urmând a fi redat în condiţiile inițiale. Toate costurile aferente înlăturării materialelor, desființării organizațiilor de șantier se suportă de contractant şi se includ în prețul lucrărilor. În cazul în care pentru organizările de șantier vor fi utilizate terenuri proprietate privată, contractantul va efectua toate aranjamentele şi plățile cu proprietarii acestora.

Organizarea de șantier va conține cel puțin următoarele:

- vestiare muncitori;

- closete tip;

- amenajarea unui depozit de zi pentru carburanți;

- amenajarea unei platforme de 25 + 5 m pentru parcare utilaje;

- baraca metalică 8 + 8 m pentru depozitarea sculelor şi materialelor de securitatea muncii;

- amenajarea unei platforme tehnologice;

- împrejmuire şi poartă de acces;

- amenajarea terenului în incintă;

- racord electric de joasă tensiune;

- racord apă curentă;

- un post telefonic.

b6) emisiile poluante, inclusiv zgomotul şi alte surse de disconfort: se vor respecta limitele prevăzute de normele în vigoare;

b7) riscul de accident, ţinându-se seama în special de substanţele şi tehnologiile utilizate: - nu este cazul.

c) Localizarea proiectului:

c1) utilizarea existentă a terenului: conform certificatului de urbanism nr. 17 din 29.05.2017 emis de Primăria Comunei Marca, terenul aferent lucrărilor propuse se află situat pe domeniul public al Comunei Marca şi Composesoratului Marca Strâmbinosu;

c2) relativa abundenţă a resurselor naturale din zonă, calitatea şi capacitatea regenerativă a acestora: - nu este cazul;

c3) Capacitatea de absorbţie a mediului: - nu este cazul.

d) Caracteristicile impactului potenţial:

d1) extinderea impactului, aria geografică şi numărul persoanelor afectate: - punctual pe perioada de execuţie.

d2) natura transfrontieră a impactului: - nu este cazul;

d3) mărimea şi complexitatea impactului: - impact redus pe perioada de execuţie şi funcţionare;

d4) probabilitatea impactului: - redusă, pe perioada de execuţie şi funcţionare;

d5) durata, frecvenţa şi reversibilitatea impactului: - perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului impactul asupra factorilor de mediu va fi temporar. Pe măsura realizării lucrărilor şi închiderii fronturilor de lucru, calitatea factorilor de mediu afectaţi va reveni la parametrii iniţiali.

**Condiţiile de realizare a proiectului:**

1. Titularul proiectului are obligaţia de a notifica în scris autoritatea competentă pentru protecţia mediului despre orice modificare sau extindere a proiectului survenită după emiterea deciziei etapei de încadrare, APM Sălaj urmând a aplica în mod corespunzător, în aceasta situaţie prevederile art. 22 alin. (3) din HG nr. 445/2009 cu modificările ulterioare.
2. În cadrul organizării de şantier, după caz, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sănătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare.
3. Colectarea deşeurilor rezultate pe durata execuţiei lucrărilor şi depozitarea/valorificarea acestora cu respectarea prevederilor legislaţiei privind regimul deşeurilor.
4. Respectarea prevederilor actelor/avizelor emise de alte autorităţi pentru prezentul proiect.
5. Respectarea prevederilor Ord. 119/2014, privind nivelul de zgomot.
6. Interzicerea depozitării direct pe sol a deşeurilor sau a materialelor cu pericol de poluare.
7. Conform art. 49, alin. 3-4 din Ordinul MMP nr. 135 din 2010 *privind aprobarea Metodologiei de aplicare a evaluării impactului asupra mediului pentru proiecte publice şi private*: "la finalizarea proiectelor publice şi private care au făcut obiectul procedurii de evaluare a impactului asupra mediului şi/sau al procedurii de evaluare adecvată, după caz, în condiţiile prezentei metodologii, autoritatea competentă pentru protecţia mediului efectuează un control de specialitate pentru verificarea respectării prevederilor deciziei etapei de încadrare, a acordului de mediu/avizului Natura 2000, după caz. Procesul-verbal întocmit se anexează şi face parte integrantă din procesul-verbal de recepţie la terminarea lucrărilor."

La şedinţa CAT din data de 17.07.2017 au fost solicitate următoarele acte/avize:

- punct de vedere DJCPN.

Prezentul act nu exonereză de răspundere titularul, proiectantul şi/sau constructorul în cazul producerii unor accidente în timpul execuţiei lucrărilor sau exploatării acestora.

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

**dr. ing. Aurica GREC**

Şef Serviciu Avize, Acorduri, Autorizaţii,

ing. Gizella Balint

Întocmit,

cons. Ovidiu Spin